จับตา! ศาลรธน. นัดฟังคำวินิจฉัย 4 อดีตรมต.ถือหุ้นสัมปทานรัฐ 27 ส.ค.นี้
จับตา! ศาลรธน. นัดฟังคำวินิจฉัย 4 อดีตรมต.ถือหุ้นสัมปทานรัฐ 27 ส.ค.นี้
จับตา! ศาลรธน. นัดฟังคำวินิจฉัย 4 อดีตรมต.ถือหุ้นสัมปทานรัฐ 27 ส.ค.นี้
19 ก.ค. 2562

ผู้สื่อข่าวรายงานว่า ศาลรัฐธรรมนูญนัดอ่านคำวินิจฉัยกรณีคณะกรรมการการเลือกตั้งขอให้วินิจฉัยตามรัฐธรรมนูญ มาตรา 170 วรรคสาม ว่า ความเป็นรัฐมนตรีของม.ร.ว.ปนัดดา ดิศกุล อดีตรมช.ศึกษาธิการ ,นายสุวิทย์ เมษินทรีย์ อดีตรมว.วิทยาศาสตร์และเทคโนโลยี ,นายไพรินทร์ ชูโชติถาวร อดีตรมช.คมนาคม และนายธีระเกียรติ เจริญเศรษฐศิลป์ อดีตรมว.ศึกษาธิการ สิ้นสุดลงเฉพาะตัวตามรัฐธรรมนูญ มาตรา 170 วรรคหนึ่ง (5) หรือไม่ ในวันที่ 27 ส.ค. 2562 เวลา 14.00 น.
เนื่องจากเห็นว่าคดีมีพยานหลักฐานเพียงพอที่จะพิจารณาวินิจฉัยได้ จึงไม่ทำการไต่สวนตามพ.ร.บ.ประกอบรัฐธรรมนูญว่าด้วยวิธีพิจารณาของศาลรัฐธรรมนูญ พ.ศ.2561 มาตรา 58 วรรคหนึ่ง และหากคู่กรณีประสงค์จะยื่นคำแถลงการณ์ปิดคดีเป็นหนังสือให้ยื่นต่อศาลรัฐธรรมนูญภายในสิบห้าวันนับแต่วันที่ได้รับหนังสือแจ้ง